

**Халықаралық құқықтық ынтымақтастық жөнiндегi Орталық Азия конференциясын өткiзу туралы**

Қазақстан Республикасы Үкіметінің қаулысы 2001 жылғы 13 қараша N 1444

      Қазақстан Республикасының Yкiметi қаулы етеді:

      1. Қазақстан Республикасының Әдiлет министрлiгi Бiрiккен Ұлттар Ұйымының (бұдан әрi - БҰҰ) Есiрткiге бақылау жасау және қылмыстың алдын алу жөнiндегi басқармасының Аймақтық Өкiлдiгiмен ынтымақтаса отырып, Есiрткi заттарының заңсыз айналымына қарсы күрес туралы БҰҰ Конвенциясының және Ұлтаралық ұйымдасқан қылмысқа қарсы күрес туралы БҰҰ Конвенциясының шеңберiнде 2002 жылғы 5-7 наурыз кезеңiнде Алматы қаласында Халықаралық құқықтық ынтымақтастық жөнiндегi Орталық Азия конференциясын (бұдан әрi - Конференция) өткізсін.

      Ескерту. 1-тармақ өзгерді - ҚР Үкіметінің 2002.03.04. N 263

               қаулысымен. P020263\_

      2. Қоса берiлiп отырған Қазақстан Республикасының Yкiметi мен БҰҰ арасындағы Конференция өткiзу үшiн Қазақстан Республикасы Yкiметiнiң жағдай жасауы мен қызмет көрсетулерiн ұсынуы туралы хат алмасу түрiндегi келiсiмнiң жобасы мақұлдансын.

      3. Қазақстан Республикасының Әдiлет министрi Георгий Владимирович Кимге Қазақстан Республикасы Yкiметiнiң атынан Қазақстан Республикасының Үкiметi мен БҰҰ арасындағы Конференция өткiзу үшiн Қазақстан Республикасы Үкiметiнiң жағдай жасауы мен қызмет көрсетулерiн ұсынуы туралы хат алмасу түрiндегi келiсiмге қол қоюға уәкiлеттiк берiлсiн.

      Ескерту. 3-тармақ өзгерді - ҚР Үкіметінің 2002.03.04. N 263

               қаулысымен. P020263\_

      4. Қазақстан Республикасының Сыртқы iстер министрлiгi:

      1) 2002 жылға арналған республикалық бюджетте "Өкiлдiк шығындар"

бағдарламасы бойынша көзделген қаражаттың есебiнен Конференцияны өткiзуге

қаражат бөлсiн;

     2) Конференцияға қатысушылардың келу және кету құжаттарын ресiмдеудi

қамтамасыз етсiн.

     Ескерту. 4-тармақ өзгерді - ҚР Үкіметінің 2002.03.04. N 263

              қаулысымен.

P020263\_

     5. Қазақстан Республикасының Iшкi iстер министрлiгi Конференцияға

қатысушылардың қауiпсiздiгiн қамтамасыз етсiн.

     6. Осы қаулының іске асырылуын бақылау Қазақстан Республикасының

Әділет министрлігіне жүктелсін.

     7. Осы қаулы қол қойылған күніне бастап күшіне енеді.

     Қазақстан Республикасының

         Премьер-Министрі

Мамандар:

     Багарова Ж.А.,

     Қасымбеков Б.А.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК